Jean-Noël Pancrazi

Jean-Noël Pancrazi (født 28. april 1949 i Sétif i Algeriet) er en fransk forfatter.

Biografi

Ungdom 
Jean-Noël Pancrazi tilbringer de først ti af sit liv i Algeriet med sine forældre og sin søster. Barndommen under Algierkrigen får stor indflydelse på hans fremtidige forfatterskab.

Han ankommer til Frankrig i 1962 og går på gymnasiet i Perpignan, der er hans mors fødeby. Efterfølgende tager han til Paris og indskrives på Lycée Louis-le-Grand for senere at følge undervisning i litteratur på Sorbonne. I 1972 får en litterær kandidatgrad. Hans første værk, der udgives året efter, er et essay om Mallarmé. I 1970’erne er han fransklærer på et gymnasium i Massy.

Litterær karriere 

Hans første roman La Mémoire brûlée udkommer i 1979 på forlaget Le Seuil . Herefter følger Lalibela ou la mort nomade (1981), L'Heure des adieux (1985) og Le Passage des princes (1988). Det efterfølgende værk Les Quartiers d'hiver udgives i 1990 af Gallimard, hvor bøssebaren « le Vagabond » er rammen for en historie, der udspiller sig i Paris i starten af perioden med AIDS. Romanen tildeles Médicis-prisen. Pancrazi forfølger sin udforskning af natteverdenen med Le Silence des passions (1994) der hædres med Valery-Larbaud-prisen. Han vender tilbage til sin barndom i Algeriet i Batna, hvor landet slår over i krig. I Madame Arnoul (1995), beskrives et venskab mellem en lille dreng og en nabokvinde fra Alsace - som fortælleren betragter som en mor -, hun går for at være arabervenlig, fordi hun har beskyttet en lille algerisk pige mod en fransk soldats overgreb og bliver ”straffet”. Bogen belønnes med tre priser: Prix du Livre Inter, Prix Maurice-Genevoix, og Prix Albert-Camus. Han hylder sin far, som ender sine dage på Korsika, i Long séjour (1998, Prix Jean Freustié), og sin mor i Renée Camps (2001). Disse tre bøger udgør en trilogi om « familiehukommelse ».

I Tout est passé si vite (Académie Française’s pris for bedste roman i 2003), portrætterer han en kræftramt ven, der er kvindelig forlægger og forfatter.

Hans ophold på Haiti og i den Dominikanske Republik danner inspiration for to romaner: Les Dollars des sables (2006) og Montecristi (2009), hvor han afslører en miljøskandale.

I La Montagne (2012) mindes Jean-Noël Pancrazi en hændelse, som han længe har holdt hemmeligt: mord på seks kammerater i bjergene under Algierkrigen. Værket har fået følgende udmærkelser: Prix Méditerranée, Prix Marcel-Pagnol og Prix François-Mauriac.

I Indétectable, en roman der er udkommet i 2014 (Gallimard), fortæller han om Mady fra Mali, der har levet i Paris i ti år uden papirer.

Jean-Noël Pancrazi er ligeledes forfatter til Corse (2000), sammen med Raymond Depardon.

Han har modtaget en pris af La Société des gens de lettres (SGDL) for sit samlede forfatterskab.

Han har siden 1999 været medlem af juryen bag prix Renaudot.

I 2013 blev der lavet en dokumentarfilm om Jean-Noël Pancrazi, Territoires intimes (film af Renaud Donche, France 3 - Korsika, september 2013).

Værker 
 Mallarmé, essay, Hatier, 1973
 La Mémoire brûlée, roman, Le Seuil, 1979
 Lalibela ou la mort nomade, roman, Ramsay, 1981
 L'Heure des adieux, roman, Le Seuil, 1985
 Le Passage des princes, roman, Ramsay, 1988
 Les Quartiers d'hiver, roman, Gallimard, 1990, prix Médicis
 Le Silence des passions, roman, Gallimard, 1994, prix Valery-Larbaud
 Madame Arnoul, récit, Gallimard, 1995, prix Maurice-Genevoix, prix Albert-Camus, prix du Livre Inter
 Long séjour, récit, Gallimard, 1998, prix Jean-Freustié 1998 Artikel.
 Corse (Le Seuil, 2000) en collaboration avec le photographe Raymond Depardon : texte sur la Corse et sur son père (faisant suite à Long séjour).
 Renée Camps, récit, Gallimard, 2001
 Tout est passé si vite, roman, Gallimard, 2003, l'Académie française pris for bedste roman
 Les Dollars des sables, roman, Gallimard, 2006, filmatiseret i 2015 af Laura Amelia Guzmán og Israel Cárdenas med den amerikanske skuespillerinde Géraldine Chaplin
 Montecristi, roman, Gallimard, 2009 ()
 La Montagne, essay, Gallimard, 2012 (), Prix Marcel-Pagnol, Prix Méditerranée, Prix François Mauriac.
 Indétectable, roman, Gallimard, 2014.

Priser og udmærkelser 
 Prix Médicis for Les Quartiers d'hiver, roman, Paris, Gallimard, 1990
 Prix Valery-Larbaud for Le Silence des passions, roman, Paris, Gallimard, 1994
 Prix du Livre Inter, Prix Maurice-Genevoix, et Prix Albert-Camus for Madame Arnoul, roman, Paris, Gallimard, 1995
 Prix Jean-Freustié for Long séjour, récit, Paris, Gallimard, 1998
 Académie française’s pris for bedste roman for Tout est passé si vite, roman, Paris, Gallimard, 2003
 Prix Marcel-Pagnol, Prix Méditerranée, Prix François Mauriac for La Montagne, récit, Paris, Gallimard, 2012
 Société des Gens de Lettres’ pris for det samlede forfatterskab, Paris, 2009
 Chevalier dans l'Ordre national du Mérite, ridder af Fortjenstordenen, Frankrig, 2006
 Chevalier de la Légion d'honneur, ridder af Æreslegionen, Franrkig, 2013
 Medlem af juryen bag Prix Renaudot siden 1999.

Noter og referencer 

Forfattere fra Frankrig
Franskmænd i 1900-tallet
Franskmænd i 2000-tallet